Document ID: 31999D0053

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιανουαρίου 1999 για τροποποίηση της απόφασης 98/587/ΕΚ σχετικά με την κοινοτική χρηματοδοτική ενίσχυση για τη λειτουργία ορισμένων κοινοτικών εργαστηρίων αναφοράς στον κτηνιατρικό τομέα [κοινοποιηθείσα υπό τον αριθμό Ε(1998) 4544] (Τα κείμενα στην ισπανική, δανική, γερμανική, αγγλική, γαλλική, ιταλική, ολλανδική και σουηδική γλώσσα είναι τα μόνα αυθεντικά) (1999/53/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28 παράγραφος 2,
Εκτιμώντας:
ότι πρέπει να προβλεφθεί κοινοτική χρηματοδοτική ενίσχυση για τα κοινοτικά εργαστήρια αναφοράς τα οποία ορίστηκαν σε κοινοτικό επίπεδο για την εκτέλεση των αρμοδιοτήτων και των καθηκόντων τους 7
ότι, με την απόφαση 98/587/ΕΚ της Επιτροπής, της 9ης Οκτωβρίου 1998, για την κοινοτική χρηματοδοτική ενίσχυση για τη λειτουργία ορισμένων κοινοτικών εργαστηρίων αναφοράς στον κτηνιατρικό τομέα (3), θεσπίσθηκαν διατάξεις οι οποίες προβλέπουν τη χορήγηση χρηματοδοτικής ενίσχυσης σε ορισμένα κοινοτικά εργαστήρια αναφοράς 7 ότι οι εν λόγω διατάξεις πρέπει επίσης να περιλαμβάνουν την υποβολή στην Επιτροπή μιας τεχνικής έκθεσης για την εκτέλεση των αρμοδιοτήτων και των καθηκόντων των εν λόγω εργαστηρίων 7
ότι η οδηγία 92/119/ΕΟΚ του Συμβουλίου, της 17ης Δεκεμβρίου 1992, για τον καθορισμό των γενικών κοινοτικών μέτρων καταπολέμησης ορισμένων ζωικών ασθενειών, καθώς και τον καθορισμό ειδικών μέτρων για την κυστοειδή ασθένεια του χοίρου (4), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ (5), καθορίζει το «Institute for Animal Health, Pirbright, UK» ως κοινοτικό εργαστήριο αναφοράς για την κυστοειδή ασθένεια του χοίρου 7 ότι η εν λόγω οδηγία καθορίζει επίσης τις αρμοδιότητες και τα καθήκοντα που πρέπει να εκτελεσθούν 7
ότι η κοινοτική ενίσχυση εξαρτάται από την ολοκλήρωση των εν λόγω αρμοδιοτήτων και καθηκόντων από το σχετικό εργαστήριο 7
ότι, για δημοσιονομικούς λόγους, η κοινοτική χρηματοδοτική ενίσχυση χορηγείται για περίοδο ενός έτους 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Πρέπει να περιληφθεί στην απόφαση 98/587/ΕΚ το κάτωθι άρθρο:
«Άρθρο 15α
1. Η Κοινότητα χορηγεί χρηματοδοτική ενίσχυση στο Ηνωμένο Βασίλειο για τις αρμοδιότητες και τα καθήκοντα που πρέπει να διεκπεραιώσει το κέντρο "Pirbright Laboratory, Ηνωμένο Βασίλειο" για την ομοιομορφία των μεθόδων δοκιμής και αξιολόγηση των αποτελεσμάτων των βοοειδών αναπαραγωγής καθαρής φυλής όπως προβλέπεται στο παράρτημα ΙΙΙ της οδηγίας 92/119/ΕΟΚ.
2. Η χρηματοδοτική ενίσχυση καθορίζεται σε 55 000 Ecu κατ' ανώτατο όριο για την περίοδο από 1ης Ιανουαρίου έως 31 Δεκεμβρίου 1998».
2. Στο άρθρο 16 στοιχείο β) της απόφασης 98/587/ΕΚ μετά από τους όρους «δικαιολογητικά έγγραφα» να συμπεριληφθούν οι όροι: «και τεχνική έκθεση».
Άρθρο 2
Η παρούσα απόφαση απευθύνεται στο Βασίλειο της Δανίας, στην Ομοσπονδιακή Δημοκρατία της Γερμανίας, στο Βασίλειο της Ισπανίας, στη Γαλλική Δημοκρατία, στην Ιταλική Δημοκρατία, στο Βασίλειο των Κάτω Χωρών, στο Βασίλειο της Σουηδίας και στο Ηνωμένο Βασίλειο της Μεγάλης Βρετανίας και Βορείου Ιρλανδίας.
Βρυξέλλες, 8 Ιανουαρίου 1999.

Labels: 19
5
7
0
6